Torna Lluna plena, l'esdeveniment mensual d'oci alternatiu gratuït per a jóvens
24 d’abril 2024

![](/media/1y1iz5vv/cartell-la-lluna-plena-png-c.jpg?width=601.1261261261261&height=850)

La Regidoria de Joventut i Infància de l'Ajuntament de Sagunt ha anunciat la pròxima Lluna Plena, que tindrà lloc este divendres tant en el Casal Jove de Sagunt com en el Casal Jove Port, duplicant l’oferta en tots dos centres, i es tracta d'una vesprada dedicada a oferir una experiència d'oci alternatiu en el municipi de Sagunt.

En col·laboració amb els grups de participació del Casal Jove, Hr, Corresponsals i Ema 16, s'oferirà una vesprada d'activitats dissenyades per a entretindre la joventut del municipi, que van des de karaoke i _Just Dance_ fins a tallers creatius com batucada i cuina dolça.

La vesprada estarà repleta d'opcions per a cada gust i preferències, expliquen des del departament, i a més de les activitats principals, les persones assistents podran participar en activitats com l'elaboració de polseres de l'amistat, concursos de disfresses, tatuatges temporals i creació d'escenes. També hi haurà una zona de  _vespreig_ amb jocs de taula i videojocs.

L'esdeveniment és gratuït, no requerix inscripció prèvia i tots els jóvens majors de 12 anys poden participar-hi.

*   [](http://www.facebook.com/sharer.php?u=https://aytosagunto.es/va/actualitat/torna-lluna-plena-l-esdeveniment-mensual-d-oci-alternatiu-gratuit-per-a-jovens/ "Facebook")
*   [](http://twitter.com/share?url=https://aytosagunto.es/va/actualitat/torna-lluna-plena-l-esdeveniment-mensual-d-oci-alternatiu-gratuit-per-a-jovens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-lluna-plena-l-esdeveniment-mensual-d-oci-alternatiu-gratuit-per-a-jovens/ "Linked In")
*   [](mailto:?body=https://aytosagunto.es/va/actualitat/torna-lluna-plena-l-esdeveniment-mensual-d-oci-alternatiu-gratuit-per-a-jovens/)